b'\n_START_ARTICLE_\nHirokazu Jagi\n_START_SECTION_\nOlimpijske igre, 1980 in 1984\n_START_PARAGRAPH_\nJagi je vsega skupaj nastopil na dveh zimskih olimpijskih igrah. Najprej je v letu 1980 v Lake Placidu zasedel drugo mesto skupaj z Nemcem Deckertom in osvojil naslov olimpijskega podprvaka na srednji skakalnici. Nastop na veliki skakalnici se mu ni posre\xc4\x8dil, bil je uvr\xc5\xa1\xc4\x8den \xc5\xa1ele na devetnajsto mesto._NEWLINE_Na drugih leta 1984 v Sarajevu ni bil ve\xc4\x8d konkuren\xc4\x8den najbolj\xc5\xa1im in je osvojil zgolj devetnajsto mesto na veliki skakalnici in petinpetdeseto mesto na srednji.\n_START_SECTION_\nSvetovni pokal, 1980-84\n_START_PARAGRAPH_\nSvojo edino zmago v svetovnem pokalu je dosegel v Sapporu v sezoni 1979/80. V tisti sezoni se je \xc5\xa1e dvakrat uvrstil na stopni\xc4\x8dke, in sicer je bil enkrat drugi in enkrat tretji. V skupnem se\xc5\xa1tevku sezone se je s 116 osvojenimi to\xc4\x8dkami uvrstil na nehvale\xc5\xbeno, a dobro, \xc4\x8detrto mesto. _NEWLINE_V sezoni 1981-82 je nastopil na vsega \xc5\xa1estih tekmah in se \xc5\xa1tirikrat uvrstil na rep petnajsterice, ki je prina\xc5\xa1ala to\xc4\x8dke. Najbolj\xc5\xa1i rezultat, ki ga je dosegel, je bilo enajsto mesto. Na koncu je bil uvr\xc5\xa1\xc4\x8den na skupno 57. mesto za osvojenih deset to\xc4\x8dk. _NEWLINE_Potem, ko v naslednjih treh sezonah ni ve\xc4\x8d dosegel vidnej\xc5\xa1e uvrstitve, je leta 1984 v starosti komaj 24 let kon\xc4\x8dal z aktivnim nastopanjem.'